b"\n_START_ARTICLE_\nCasa Guillamet\n_START_SECTION_\nDescripci\xc3\xb3\n_START_PARAGRAPH_\nEdifici situat al centre hist\xc3\xb2ric de la ciutat, a davant de l'arxiu municipal. Casa cantonera, amb dues fa\xc3\xa7anes, respectant un xamfr\xc3\xa0, formant un conjunt ordenat per balcons als extrems i tribunes (miradors) a la cantonada. Aix\xc3\xb2 es repeteix en els tres pisos. Entre balcons i tribunes hi ha finestres horitzontals. Est\xc3\xa0 cobert per terrassa. Els acabats exteriors s\xc3\xb3n amb arrebossat pintat i destaca un acurat disseny de les reixes dels balcons i la terrassa. La planta baixa est\xc3\xa0 dedicada a un comer\xc3\xa7, deteriorada pel recobriment de la fa\xc3\xa7ana amb elements estranys al conjunt (empit de cer\xc3\xa0mica i pedra artificial a la planta baixa)."